नालंदा में ताड़-खजूर रस से नीरा गुड़ बनाने का ट्रायल
नीरा से बने उत्पाद दिखाते डीएम अन्य।
भास्कर न्यूज| पटना/ बिहारशरीफ
देशमें पहली बार ताड़ और खजूर के रस से नीरा और गुड़ बनाने का ट्रायल सफल रहा। बिहारशरीफ के शहर के बाजार समिति की नीरा प्रोसेसिंग प्लांट में बुधवार को ट्रायल रन किया गया, जो सफल रहा। पहले दिन 880 लीटर नीरा की सफलतापूर्वक प्रोसेसिंग और पैकेजिंग की गई। 150 बोतल नीरा और 15 किलोग्राम गुड़ का उत्पादन हुआ। प्लांट के लिए जिले के छह प्रखंडों से 880 लीटर नीरा लाई गई थी। ट्रायल रन के मौके पर जिलाधिकारी डाॅ. त्यागराजन एसएम मौजूद थे। उन्होंने प्रोसेसिंग का जायजा लिया। साथ ही प्लांट में बचे हुए कार्य को भी जल्द पूरा करने के निर्देश दिए। कॉम्फेड के पदाधिकारियों को तैयार सामग्रियों के मार्केटिंग की तैयारी करने के निर्देश दिए। डॉ. त्यागराजन ने जीविका डीपीएम डाॅ. संतोष कुमार को जिले के सभी प्रखंडों से नीरा संग्रह की पूरी व्यवस्था कर लेने और व्यवहारिक सुविधा के अनुसार रूट लाइन बना लेने के निर्देश दिए।
hin_Deva bho_Deva bho_Deva hin_Deva